大埔車輛違泊雙黃線 司機見抄牌求情 警員咁回應1招KO笑翻網民
為了打擊違例泊車問題,政府一直嚴格執法。有大埔街坊在網上表示,日前見到警員在區內1間幼稚園對開抄牌,有司機見狀立即衝上去求情,希望豁免320元「牛肉乾」,但警員反指司機「𠵱家泊喺雙黃線」,情節更加嚴重,網民以過來人身份解釋「有人$560,無人$320,自己㨂(我試過)」,亦有人指「𠵱家抄牌完全無情講」、「江湖傳聞:抄緊走過嚟求情仲罰得勁啲」。
樓主在facebook群組「
」表示,大埔1間幼稚園對出劃上雙黃線,早前見到有警員在場抄牌,有司機目擊過程走近求情,但警員反指「咁唔抄車,我抄人啦,你而家泊喺雙黃線」,在限制區上落車比一般違例泊車更嚴重。樓主笑言自己當時已經離開,不知後續,但祝涉事司機好運,同時標籤「唔好自己攞嚟衰」。網民紛紛留言指「咁泊係雙黃,預咗啦」、「有時又係唔抵可憐,泊到周街都係,塞車塞到暈」、「抵抄」。
(facebook群組「大埔人大埔谷」)